Richard Ramirez

Richard Leyva Muñoz Ramirez (29. helmikuuta 1960 El Paso, Texas, Yhdysvallat – 7. kesäkuuta 2013 Greenbrae, Kalifornia) oli kuolemaan tuomittu yhdysvaltalainen sarjamurhaaja. Ennen kiinnijäämistään Ramirez terrorisoi vuosina 1984–1985 Kaliforniaa kidnappauksilla, raiskauksilla ja murhilla. Hänen uhreikseen joutui Los Angelesin ja myöhemmin San Franciscon alueen asukkaita. Media antoi Ramirezille nimen ”Night Stalker”.

Rikosten oikeuskäsittely alkoi 22. heinäkuuta 1988. 20. syyskuuta 1989 Ramirez todettiin syylliseksi 13 murhaan, viiteen murhan yritykseen, 11 raiskaukseen ja 14 murtovarkauteen. Marraskuussa 1989 Ramirez tuomittiin Kaliforniassa kuolemaan kaasukammiossa. Ramirez avioitui vankilassa ollessaan. Hän kuoli 7. kesäkuuta 2013 sairaalassa verisyöpään klo 9.10 paikallista aikaa odottaessaan kuolemantuomion täytäntöönpanoa.

Lähteet 

Yhdysvaltalaiset sarjamurhaajat
Seksuaalirikoksista tuomitut henkilöt
Vuonna 1960 syntyneet
Vuonna 2013 kuolleet
Seulonnan keskeiset artikkelit